pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​Govt invites private and business sectors, and researchers to TRIUP (Thailand Research and Innovation Utilization Promotion)  FAIR 2023
วันอังคารที่ 18 กรกฎาคม 2566
18/07/2566
​Govt invites private and business sectors, and researchers to TRIUP (Thailand Research and Innovation Utilization Promotion)  FAIR 2023
​Govt invites private and business sectors, and researchers to TRIUP (Thailand Research and Innovation Utilization Promotion)  FAIR 2023
July 17, 2023, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha has placed great importance on R&D spin-off to utilize commercial benefit of research results, innovation, and technology, emanated from academic institutions/research institutes. The Government has developed infrastructure to accommodate the R&D spin-off including enactment of Science, Research, and Innovation Promotion Act, B.E. 2562, and Thailand Research and Innovation Utilization Promotion Act (TRIUP Act), B.E. 2564, as well as their subordinate legislations, e.g., Prime Minister's Office Regulations on joint investment between public and private sectors in projects that utilize research and innovations, B.E..., which was approved by the cabinet on July 11, 2023.
Aside from the development of legal infrastructure, the Government strives to create meeting spaces between researchers, business sector, and those who are interested in a bid to increase opportunities for utilizing commercial benefit of research results.
Ministry of Higher Education, Science, Research and Innovation’s Office of Thailand Science Research and Innovation will organize the TRIUP FAIR 2023 in collaboration with its partners and the private sector (i.e., Federation of Thai Industries, Thai Chamber of Commerce and Board of Trade of Thailand). The event is held during July 18-19, 2023, at the Royal Paragon Hall, Paragon Department Store. The Government would like to encourage business operators, investors, researchers, academicians, students, and those who are interested to attend the TRIUP FAIR 2023, which features over 300 research outputs and innovations to be utilized for commercial benefit. The Fair will also provide one-stop startups supporting activities, forums, workshops, and pitching activities for knowledge exchange and business collaboration, as well as services related to intellectual property and innovation registration, advising services on marketing and export, and Thai innovation product shopping cart.
รัฐบาลไทย-ข่าวทำเนียบรัฐบาล-ครม.อนุมัติให้บำเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบ 66 ใน 17 หน่วยงาน ไม่เกิน 13,116 อัตรา
วันอังคารที่ 18 กรกฎาคม 2566
18/07/2566
ครม.อนุมัติให้บําเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบ 66 ใน 17 หน่วยงาน ไม่เกิน 13,116 อัตรา
ครม.อนุมัติให้บําเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบ 66 ใน 17 หน่วยงาน ไม่เกิน 13,116 อัตรา
น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 18 ก.ค. 66 ได้อนุมัติให้มีการบําเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบประมาณ พ.ศ. 2566 ในจํานวนไม่เกิน 13,116 อัตรา จากเจ้าหน้าทั้งหมด 628,827 อัตราของหน่วยงานที่เกี่ยวข้อง ทั้งหมด 17 หน่วยงาน เช่น กระทรวงมหาดไทย กระทรวงศึกษาธิการ กระทรวงสาธารณสุข สํานักงานตํารวจแห่งชาติ โดยคาดว่าจะใช้งบประมาณ 86.17 ล้านบาท หรือประมาณ 6,570 บาทต่อคนต่อปี โดยใช้งบประมาณของต้นสังกัดที่มีการจัดสรรงบประมาณไว้แล้ว ไม่ต้องของบประมาณสนับสนุนเพิ่มเติม จึงไม่เป็นกรณีที่ ครม. ได้อนุมัติงานหรือโครงการที่มีผลสร้างความผูกพันต่อ ครม.ชุดต่อไปตามรัฐธรรมนูญมาตรา 169(1)
ทั้งนี้ จากจํานวนบําเหน็จ 13,116 อัตรา เมื่อแบ่งตามภารกิจจะเป็นการให้บําเหน็จกรณีพิเศษแก่เจ้าหน้าที่ปฏิบัติงานด้านยาเสพติดโดยตรงไม่เกิน 9,205 อัตรา (ร้อยละ 2.5 ของเจ้าหน้าที่ปฏิบัติงานฯ ทั้งหมด 365,208 อัตรา) และ เจ้าหน้าที่ผู้ปฏิบัติงานเกื้อกูลต่อการแก้ไขปัญหายาเสพติด ไม่เกิน 3,911 อัตรา (ร้อยละ 1.5 ของเจ้าหน้าที่ผู้ปฏิบัติงานเกื้อกูลฯ ทั้งหมด 260,719 อัตรา)
หากแบ่งตามพื้นที่จะแยกเป็น 3 กลุ่ม ได้แก่ กลุ่มที่1 เจ้าหน้าที่ผู้ปฏิบัติงานด้านยาเสพติดในระดับภูมิภาครวม 9,837 อัตรา ซึ่งแยกย่อยเป็นอีก 2 ส่วน ได้แก่ เจ้าหน้าที่ในพื้นที่ชายแดน 31 จังหวัด 3,443 อัตรา และเจ้าหน้าที่ในพื้นที่ตอนใน 6,394 อัตรา กลุ่มที่ 2 เจ้าหน้าที่ผู้ปฏิบัติงานด้านยาเสพติดจากหน่วยงานส่วนกลาง 1,967 อัตรา และ กลุ่มที่3 เจ้าหน้าที่ซึ่งสํานักงาน ป.ป.ส.เป็นผู้พิจารณาจากทั้งส่วนกลาง ส่วนภูมิภาค สํานักงาน ป.ป.ส.และกรณีทุพพลภาพ 1,312 อัตรา
น.ส.ไตรศุลี กล่าวว่า บําเหน็จกรณีพิเศษจะเป็นขวัญกําลังใจให้แก่เจ้าหน้าที่ผู้ทุ่มเทและเสียสละในการปฏิบัติงานทั่วประเทศ ซึ่งได้ร่วมกันดําเนินการป้องกันและแก้ไขยาเสพติดตามภารกิจและภายใต้นโยบายและแผนระดับชาติว่าด้วยการป้องกัน ปราบปราม และแก้ไขปัญหายาเสพติด พ.ศ.2566-2570 (ประจําปีงบประมาณ 2566) ผ่าน 6 มาตรการ ได้แก่ มาตรการป้องกันยาเสพติด ปราบปรามยาเสพติด ยึดทรัพย์สินคดียาเสพติด บําบัดรักษายาเสพติด ความร่วมมือระหว่างประเทศ และมาตรการบริหารจัดการ
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย สพ.3050 อำเภอเดิมบางนางบวช จังหวัดสุพรรณบุรี เสร็จสมบูรณ์
วันอังคารที่ 18 กรกฎาคม 2566
กรมทางหลวงชนบท ซ่อมบํารุงถนนสาย สพ.3050 อําเภอเดิมบางนางบวช จังหวัดสุพรรณบุรี เสร็จสมบูรณ์
เพิ่มประสิทธิภาพการเดินทางระหว่างจังหวัดและอําเภอ ยกระดับการคมนาคมขนส่งพืชผลทางการเกษตร ส่งเสริมเศรษฐกิจการท่องเที่ยวในพื้นที่
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสุพรรณบุรี ดําเนินโครงการก่อสร้างยกระดับมาตรฐานทาง ขยายความกว้างผิวจราจร ถนนทางหลวงชนบทสาย สพ.3050 แยก ทล.340 บ้านบ่อม่วง อําเภอเดิมบางนางบวช จังหวัดสุพรรณบุรี บริเวณ กม. ที่ 27+800 - 31+000 รวมระยะทาง 3.2 กิโลเมตร โดยขยายความกว้างผิวจราจรจาก 6 เมตร ไม่มีไหล่ทาง เป็นถนนผิวจราจรแอสฟัลท์ติกคอนกรีตกว้าง 6 เมตร ขนาด 2 ช่องจราจร ไหล่ทางข้างละ 1.5 เมตร และติดตั้งเครื่องหมายจราจร สิ่งอํานวยความปลอดภัย เนื่องจากเป็นเส้นทางเชื่อมระหว่างจังหวัดสุพรรณบุรีไปยังจังหวัดชัยนาท มีปริมาณการจราจร 3,920 คัน/วัน ใช้งบประมาณ 22.733 ล้านบาท ปัจจุบันดําเนินการเสร็จสมบูรณ์ ช่วยให้ประชาชนเดินทางขนส่งพืชผลทางการเกษตรระหว่างอําเภอสามชุก และเดิมบางนางบวช จังหวัดสุพรรณบุรี ไปยังอําเภอหันคา จังหวัดชัยนาท ได้อย่างความสะดวกรวดเร็วปลอดภัยมากยิ่งขึ้น รวมถึงอํานวยความสะดวกให้กับประชาชนและนักท่องเที่ยวเดินทางไปยังสถานที่ท่องเที่ยวของจังหวัดสุพรรณบุรี อาทิ บึงฉวากเฉลิมพระเกียรติ อุทยานผักพื้นบ้านเฉลิมพระเกียรติได้เป็นอย่างดี
นอกจากนี้ ทช. โดยสํานักบํารุงทาง ยังได้ดําเนินการซ่อมบํารุงผิวจราจรถนนสาย สพ.3050 แบบแอสฟัลท์ติกคอนกรีต ด้วยวิธี Pavement In-Place Recycling ช่วง กม. ที่ 5+350 - 7+335 และ 17+900 - 20+790 รวมระยะทาง 4.875 กิโลเมตร เสร็จสมบูรณ์เมื่อเดือนมิถุนายน 2566
รัฐบาลไทย-ข่าวทำเนียบรัฐบาล-ไฟเขียว! รูปแบบสลาก “L6 และ N3” เพิ่มทางเลือกให้ ปชช. ซื้อฉลากกินแบ่งรัฐบาลแบบถูกกฎหมาย
วันอังคารที่ 18 กรกฎาคม 2566
ไฟเขียว! รูปแบบสลาก “L6 และ N3” เพิ่มทางเลือกให้ ปชช. ซื้อฉลากกินแบ่งรัฐบาลแบบถูกกฎหมาย
.....
ที่ประชุม ครม. (18 ก.ค. 66) มีมติอนุมัติหลักการร่างกฎกระทรวงและร่างประกาศเกี่ยวกับการออกรางวัลสลากกินแบ่งรัฐบาลแบบ L6 และ N3 รวม 3 ฉบับ ตามที่กระทรวงการคลังเสนอ ประกอบด้วย
• ร่างกฎกระทรวงว่าด้วยการสมทบเงินรางวัลสลากกินแบ่งรัฐบาลตัวเลขสามหลัก (Numbers 3 : N3) พ.ศ. ....
• ร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลหกหลัก (Lottery 6 : L6)
• ร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลตัวเลขสามหลัก (Numbers 3 : N3)
.
ทั้งนี้ เป็นผลสืบเนื่องจาก มติ ครม. (14 มี.ค. 66) เห็นชอบหลักการการออกผลิตภัณฑ์สลากกินแบ่งรัฐบาล คือ
• สลาก N3 (Numbers 3 - เลข 3 หลัก จําหน่ายเฉพาะแบบดิจิทัล ผู้ซื้อกําหนดตัวเลขเองได้)
• สลาก L6 (Lottery 6 – เลข 6 หลัก มีทั้งแบบใบและแบบดิจิทัล)
.
รูปแบบสลาก N3 : เป็นสลากประเภท “สมทบเงินรางวัล” (สมทบได้ไม่เกิน 1 งวด หากไม่มีผู้ถูกรางวัลอีกให้นําเงินสมทบเงินรางวัล ในงวดก่อนหน้าส่งเป็นรายได้แผ่นดิน) ทั้งนี้ จะจําหน่ายเฉพาะรูปแบบ “ดิจิทัล” เท่านั้น ผ่านช่องทางแอปฯ เป๋าตัง :
> มีหมายเลขให้เลือก 3 หลัก
> แต่ละหลักมี 10 หมายเลข ตั้งแต่ 0 ถึง 9 (000 – 999)
> ไม่กําหนดหมายเลขไว้ล่วงหน้า
> ผู้ซื้อสามารถเลือกหมายเลขแต่ละหลักให้ครบ 3 หลัก
> เลือกหมายเลขแต่ละหลักซ้ํากันได้
.
รูปแบบสลาก L6 : เป็นสลากประเภท “ไม่สมทบเงินรางวัล” (หากงวดใดไม่มีผู้ถูกรางวัล ให้นําเงินรางวัลส่งเป็นรายได้แผ่นดิน) มีการจําหน่ายทั้งแบบใบและแบบดิจิทัล (แอปฯ เป๋าตัง) :
> มีหมายเลข 6 หลัก
> แต่ละหลัก มี 10 หมายเลข ตั้งแต่ 0 ถึง 9 (000000 – 999999)
> กําหนดหมายเลขไว้ล่วงหน้า
> เป็นรูปแบบเดียวกับที่สํานักงานสลากดําเนินการอยู่ในปัจจุบัน
> ส่วนฉลากแบบดิจิทัลจะไม่มีการพิมพ์สลากและไม่มีการสแกนภาพสลาก
.
ทั้งนี้ การออกผลิตภัณฑ์สลากกินแบ่งรัฐบาล N3 จะช่วยแก้ไขปัญหาการขายสลากเกินราคา เนื่องจากมีการจําหน่ายเฉพาะรูปแบบดิจิทัล และเพิ่มทางเลือกให้ประชาชนซื้อสลากแบบถูกกฎหมายมากขึ้น ส่วนการออกสลาก L6 ควบคู่กับการออกสลาก N3 นั้น จะช่วยลดค่าใช้จ่ายบางรายการได้ เช่น ค่าใช้จ่ายในการจัดส่งสลากและต้นทุนการพิมพ์ เป็นต้น
.
อ่านเพิ่มเติม การจ่ายเงินรางวัลและประเภทรางวัล คลิกhttps://www.thaigov.go.th/news/contents/details/70448
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นางจันทิรา บุรุษพัฒน์ หัวหน้าผู้ตรวจราชการกระทรวงคมนาคม ประชุมคณะกรรมการกำกับดูแลตามมาตรา 43 แห่ง พ.ร.บ. การร่วมลงทุนระหว่างรัฐและเอกชน
วันอังคารที่ 18 กรกฎาคม 2566
นางจันทิรา บุรุษพัฒน์ หัวหน้าผู้ตรวจราชการกระทรวงคมนาคม ประชุมคณะกรรมการกํากับดูแลตามมาตรา 43 แห่ง พ.ร.บ. การร่วมลงทุนระหว่างรัฐและเอกชน
....
นางจันทิรา บุรุษพัฒน์ หัวหน้าผู้ตรวจราชการกระทรวงคมนาคม เป็นประธานการประชุมคณะกรรมการกํากับดูแลตามมาตรา 43 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการสัญญาลงทุนก่อสร้าง บริหาร และประกอบการท่าเทียบเรือสินค้ากอง A5 โดยมี กรรมการ ผู้แทนสํานักงานอัยการสูงสุด (นายพิเชษฐ์ เนียมนัด) สํานักงานคณะกรรมการนโยบายรัฐวิสาหกิจ (นายพิทย อุทัยสาง) เข้าร่วมประชุม เพื่อรับทราบและกํากับดูแลผลการดําเนินงานโครงการสัญญาลงทุนก่อสร้าง บริหาร และประกอบการท่าเทียบเรือสินค้ากอง A5 รวมทั้งติดตามความก้าวหน้าการดําเนินโครงการท่าเทียบเรือสินค้ากอง A5 (โครงการร่วมทุนใหม่) พระราชบัญญัติการร่วมลงทุนฯ จากนั้นเดินทางไปเยี่ยมชมหอบังคับการพัฒนาแหลมฉบัง เพื่อดูพื้นที่ภาพรวมของท่าเรือแหลมฉบัง และเยี่ยมชมพื้นที่ของบริษัท นามยง เทอร์มินัล จํากัด (มหาชน) เมื่อวันที่ 17 กรกฎาคม 2566 ณ ท่าเรือแหลมฉบัง
รัฐบาลไทย-ข่าวทำเนียบรัฐบาล-กรมการจัดหางาน ยืนยัน มีตำแหน่งงานกว่า 6 แสนอัตรา รองรับนักศึกษาจบใหม่
วันอังคารที่ 18 กรกฎาคม 2566
18/07/2566
กรมการจัดหางาน ยืนยัน มีตําแหน่งงานกว่า 6 แสนอัตรา รองรับนักศึกษาจบใหม่
อธิบดีกรมการจัดหางาน เตรียมตําแหน่งงานว่างทั่วประเทศ 6 แสนอัตรา รองรับนักเรียน นักศึกษาจบใหม่ ยกมาตรการสร้างโอกาสมีงานทําในประเทศ ขยายตลาดแรงงานต่างประเทศ ควบคู่พัฒนาแรงงานให้มีทักษะตรงความต้องการตลาดแรงงาน
นายไพโรจน์ โชติกเสถียร อธิบดีกรมการจัดหางานเปิดเผยถึงกรณีที่สื่อมวลชน นําเสนอข่าว เด็กจบใหม่ 5 แสนคนเสี่ยงเตะฝุ่น เกี่ยวกับเรื่องนี้กระทรวงแรงงานยืนยันว่ามีตําแหน่งงานว่างเพียงพอกับนักผู้สําเร็จการศึกษาใหม่อย่างแน่นอน โดยขณะนี้มีตําแหน่งงานว่างจากทั่วประเทศ จํานวน 648,277 อัตรา โดยตําแหน่งงานสําหรับวุฒิปริญญาตรีที่มีความต้องการมากที่สุด 5 อันดับแรก ได้แก่ 1.พนักงานขายของหน้าร้านและพนักงานสาธิตสินค้า พนักงานขายโฆษณาและตัวแทนนายหน้า ตัวแทนฝ่ายขายด้านเทคนิคและการค้า 2.นักการตลาด เจ้าหน้าที่การตลาด 3.เจ้าหน้าที่สํานักงานอื่น ๆ 4.ผู้จัดการฝ่ายขายและการตลาด 5.เจ้าหน้าที่คลังสินค้า รวมถึงได้เตรียมมาตรการส่งเสริมการมีงานทําในด้านต่าง ๆ รองรับไว้แล้ว อาทิ ด้านงานในประเทศ มีการจัดงาน JOB EXPO THAILAND 2023 ใน 4 จังหวัด 4 ภาค ตลอดเดือนมิถุนายนที่ผ่านมา เพื่ออํานวยความสะดวกให้คนหางานมีโอกาสเข้าถึงงาน ซึ่งมีสถานประกอบการมารับสมัครงานกว่า 1,200 แห่ง สมัครงานและรอบรรจุงานกว่า 46,000 ครั้ง และยังลงพื้นที่พบปะสถานประกอบการภาคเอกชนอย่างต่อเนื่องเพื่อนําตําแหน่งงานมาบรรจุไว้บนแพลตฟอร์ม “ไทยมีงานทํา” ด้านต่างประเทศ มีการขยายตลาดแรงงานใหม่ๆ อาทิ ซาอุดีอาระเบีย ออสเตรเลีย สหรัฐอเมริกา และเกาหลีใต้ ควบคู่กับการพัฒนาแรงงานในประเทศไทยให้มีทักษะตรงกับความต้องการตลาดแรงงาน โดยปีงบประมาณ พ.ศ. 2566 พัฒนาฝีมือแรงงานแล้ว 2,770,460 คน เป็นผู้มีงานทํา 2,684,022 คน ทําให้มีรายได้เฉลี่ยเพิ่มขึ้น 2,000 บาท/คน/ปี สร้างมูลค่าทางเศรษฐกิจ 5,368 ล้านบาท
นายไพโรจน์กล่าวต่อไปว่า สิ่งที่น่ากังวลไม่ใช่เรื่องนักเรียน นักศึกษาจบใหม่จะไม่มีงานทํา เพราะหลังจากสถานการณ์การแพร่ระบาดคลี่คลาย รัฐบาลมีนโยบายฟื้นฟูเศรษฐกิจของประเทศ ภาคอุตสาหกรรมการผลิตเพื่อบริโภคในประเทศและส่งออก ภาคท่องเที่ยว โรงแรมและบริการ ต่างมีความต้องการแรงงานหลากหลายตําแหน่งเพื่อขับเคลื่อนกิจการจํานวนมาก บางส่วนยังต้องนําแรงงานต่างด้าวจากประเทศเพื่อนบ้านเข้ามาทดแทนในตําแหน่งงานที่คนไทยไม่ทํา ซึ่งเชื่อว่านักเรียน นักศึกษาจบใหม่กว่า 5 แสนอัตรา ที่มีตั้งแต่ระดับปวช. ปวส. และปริญญาตรีกลุ่มนี้จะเป็นส่วนสําคัญที่ช่วยให้ปัญหาขาดแคลนแรงงานคลี่คลายลง
ทั้งนี้ ผู้ที่ต้องการมีงานทํา และนายจ้าง/สถานประกอบการที่ต้องการรับสมัครงาน สามารถใช้บริการที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” โดยคนหางานสามารถค้นหาข้อมูลตําแหน่งงานที่เหมาะสมกับตัวเองมากที่สุด โดย Matching ตําแหน่งงานตามพื้นที่ และ ภูมิลําเนา รวมถึงจับคู่ตําแหน่งงานจากความรู้ ความสามารถ และทักษะที่มีอยู่ และสําหรับนายจ้าง สถานประกอบการ ที่ต้องการช่องทางรับสมัครงาน สามารถลงทะเบียนนายจ้าง เพื่อประกาศตําแหน่งงาน และคัดลอกรายชื่อผู้หางาน โดยไม่มีค่าใช้จ่าย หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-ครม.มีมติยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 พ.ศ. ....
วันอังคารที่ 18 กรกฎาคม 2566
18/07/2566
ครม.มีมติยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 พ.ศ. ....
ครม.มีมติยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 พ.ศ. ....  เรื่องการดําเนินการของกองทุนรวมเพื่อผู้ลงทุนซึ่งเป็นคนต่างด้าวตามกฎกระทรวง
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 18 กรกฎาคม 2566 ว่า ที่ประชุมครม. มีมติเห็นชอบร่างกฎกระทรวงยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 พ.ศ. .... ตามที่กระทรวงการคลังเสนอ เนื่องจากกฎกระทรวง ฉบับที่ 8 ดังกล่าวไม่มีความจําเป็นอีกต่อไป
น.ส.ทิพานัน กล่าวว่า การยกเลิกกฎกระทรวง ฉบับที่ 8 ให้มีผลใช้บังคับตั้งแต่วันที่ประกาศในราชกิจจานุเบกษา ซึ่งการประกาศยกเลิกเกิดจากปัจจัย 3 ประการ คือ
1. กฎกระทรวง ฉบับที่ 8 เป็นมาตรการที่สนับสนุนการลงทุนของผู้ลงทุนซึ่งเป็นคนต่างด้าวที่มีข้อจํากัดเกี่ยวกับอัตราส่วนการถือหุ้นของคนต่างด้าว ทําให้ผู้ลงทุนซึ่งเป็นคนต่างด้าวมีทางเลือกในการลงทุนในใบแสดงสิทธิในผลประโยชน์ที่เกิดจากหลักทรัพย์อ้างอิงไทย (Non-Voting Depository Receipt : NVDR) ทําให้ความต้องการลงทุนในกองทุนรวมเพื่อผู้ลงทุนซึ่งเป็นคนต่างด้าวลดน้อยลง
2. ผู้ประกอบการเพียงรายเดียวที่ได้รับใบอนุญาตตามกฎกระทรวง ฉบับที่ 8 คือ บริษัทหลักทรัพย์จัดการกองทุนรวมเพื่อผู้ลงทุนซึ่งเป็นคนต่างด้าว จํากัด ได้รับอนุญาตให้เลิกประกอบธุรกิจจากรัฐมนตรีว่าการกระทรวงการคลังแล้วเมื่อวันที่ 22 ธันวาคม 2565 ทําให้ปัจจุบันไม่มีผู้ประกอบธุรกิจดังกล่าวแล้ว
3. ตลาดหลักทรัพย์แห่งประเทศไทย (ตลท.) ไม่มีความประสงค์จะยื่นขอรับใบอนุญาตประกอบธุรกิจดังกล่าวอีกต่อไป
รัฐบาลไทย-ข่าวทำเนียบรัฐบาล-“ทิพานัน” เผย ครม.เห็นชอบร่างประกาศสำนักนายกรัฐมนตรีและกระทรวงมหาดไทย เรื่อง กำหนดจำนวนคนต่างด้าวซึ่งจะมีถิ่นที่อยู่ในราชอาณาจักร ประจำปี พ.ศ. ....
วันอังคารที่ 18 กรกฎาคม 2566
18/07/2566
“ทิพานัน” เผย ครม.เห็นชอบร่างประกาศสํานักนายกรัฐมนตรีและกระทรวงมหาดไทย เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. ....
“ทิพานัน” เผย ครม.เห็นชอบร่างประกาศสํานักนายกรัฐมนตรีและกระทรวงมหาดไทย เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. ....
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 18 กรกฎาคม 2566 ว่า ที่ประชุมครม. มีมติเห็นชอบร่างประกาศสํานักนายกรัฐมนตรีและกระทรวงมหาดไทย เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. .... ตามที่กระทรวงมหาดไทยเสนอ เพื่อการปรับปรุงกฎระเบียบเพื่ออํานวยความสะดวกแก่ประชาชน
น.ส.ทิพานัน กล่าวว่า ร่างประกาศฯ ฉบับนี้มีสาระสําคัญเป็นการกําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. 2566 ซึ่งเป็นการดําเนินการเพื่อให้เป็นไปตาม พ.ร.บ. คนเข้าเมือง พ.ศ. 2522 โดยกําหนดจํานวนคนต่างด้าวที่มีสัญชาติของแต่ละประเทศ ซึ่งจะมีถิ่นที่อยู่ในราชอาณาจักรเป็นรายปีประเทศละไม่เกิน 100 คนต่อปี และไม่เกิน 50 คนต่อปี สําหรับคนไร้สัญชาติ เพื่อให้คนต่างด้าวที่เดินทางเข้ามาในประเทศไทยสามารถยื่นคําขอมีถิ่นที่อยู่ ในประเทศไทยต่อไป อันเป็นการส่งเสริมให้คนต่างด้าวเข้ามาลงทุนและทํางานในประเทศไทย และร่างประกาศฯ นี้คณะกรรมการพิจารณาคนเข้าเมืองได้มีมติเห็นชอบด้วยแล้ว
“ร่างประกาศฯ ฉบับนี้เป็นการดําเนินการในลักษณะงานปกติที่กฎหมายกําหนดไว้ และครม.เคยมีมติเมื่อ 13 ธันวาคม 2561, 15 เมษายน 2563, 28 กันยายน 2564 และ 12 กรกฎาคม 2565 เห็นชอบและได้ดําเนินการแล้ว จึงเป็นการต่อเนื่อง ซึ่งในครั้งนี้มีการให้ความเห็นเพิ่มเติมในการให้ความสําคัญกับการตรวจสอบข้อเท็จจริงและพฤติกรรมเชิงลึกของบุคคลให้เกิดความชัดเจน เพื่อป้องกันผลกระทบทั้งด้านความมั่นคงและการแสวงโอกาสเพื่อการกระทําความผิดในรูปแบบต่าง ๆ ที่อาจเกิดขึ้น” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมการขนส่งทางบก เผยผลการประมูลทะเบียนรถเลขสวยที่มีลักษณะพิเศษ ครั้งที่ 5 นำเงินเข้า กปถ. 126 ล้านบาท หมายเลขทะเบียนที่ได้รับความนิยมสูงสุด “มังกร 999” ราคา 3,730,000 บาท
วันอังคารที่ 18 กรกฎาคม 2566
กรมการขนส่งทางบก เผยผลการประมูลทะเบียนรถเลขสวยที่มีลักษณะพิเศษ ครั้งที่ 5 นําเงินเข้า กปถ. 126 ล้านบาท หมายเลขทะเบียนที่ได้รับความนิยมสูงสุด “มังกร 999” ราคา 3,730,000 บาท
...
กรมการขนส่งทางบก เผยผลการประมูลทะเบียนรถเลขสวยที่มีลักษณะพิเศษ ครั้งที่ 5 นําเงินเข้า กปถ. 126 ล้านบาท หมายเลขทะเบียนที่ได้รับความนิยมสูงสุด “มังกร 999” ราคา 3,730,000 บาท
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) โดยกองทุนเพื่อความปลอดภัยในการใช้รถใช้ถนน (กปถ.) จัดการประมูลหมายเลขทะเบียนรถที่มีลักษณะพิเศษ ครั้งที่ 5 เมื่อวันที่ 16 กรกฎาคม 2566 ที่ผ่านมา ณ ขบ. มีผู้ที่สนใจเข้าร่วมประมูลทางวาจาและผ่านระบบอินเทอร์เน็ตที่ www.tabienrod.com การประมูลครั้งนี้มีหมายเลขทะเบียนรถที่มีลักษณะพิเศษออกประมูล 90 หมายเลข มียอดเงินรายได้จากการประมูลนําเข้า กปถ.รวมทั้งสิ้น 126,860,000 บาท หมายเลขทะเบียนที่ได้รับความนิยมจากผู้สนใจสูงสุด คือ “มังกร 999” มีผู้ประมูลร่วมเสนอราคามากที่สุดถึง 146 ครั้ง จนได้ผู้ชนะประมูลในราคา 3,730,000 บาท รองลงมา ได้แก่ “ณัฐ 9999” ราคา 3,090,000 บาท นอกจากนี้ ยังมีหมายเลขทะเบียนที่ได้รับความนิยม อาทิ “เศรษฐีนี 1” ราคา 3,020,000 บาท “รวย 3333” ราคา 2,900,000 บาท “เจ้าสัว 1” ราคา 2,900,000 บาท “สวย 9 ” ราคา 2,900,000 บาท “รวย 4444” ราคา 2,690,000 บาท และมีหมายเลขทะเบียนที่ประมูลได้ในราคาเกิน 1 ล้านบาท อาทิ “รวยมาก 9” ราคา 1,220,000 บาท “พยัคฆ์ 789” ราคา 1,040,000 บาท “ฉลุย 1111” ราคา 1,040,000 บาท ทั้งนี้ ผู้ชนะ การประมูลจะได้ครอบครองป้ายทะเบียนรถลักษณะพิเศษที่ใช้เทคโนโลยีการพิมพ์แผ่นป้ายแตกต่างจากป้ายทะเบียนปกติ ตัวแผ่นป้ายไม่มีรอยดุนและไม่มีขอบ มีลวดลายกราฟิกและสามารถโอนเปลี่ยนแปลงกรรมสิทธิ์ ให้ผู้อื่นหรือโอนเป็นมรดกได้
รองอธิบดีกรมการขนส่งทางบก กล่าวเพิ่มเติมว่า ขบ. โดย กปถ. ได้นําเงินรายได้จากการประมูลหมายเลขทะเบียนรถที่มีลักษณะพิเศษสนับสนุนกิจกรรมเสริมสร้างความปลอดภัยในการใช้รถใช้ถนนมาอย่างต่อเนื่อง เช่น โครงการรณรงค์ป้องกันอุบัติเหตุทางถนนในช่วงเทศกาล โครงการนักเรียนรุ่นใหม่มีใบขับขี่ รวมถึงสนับสนุนค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนน ฯลฯ สําหรับผู้ที่สนใจครอบครองแผ่นป้ายทะเบียนรถเลขสวยที่มีลักษณะพิเศษ สามารถติดตามรายละเอียดการประมูลเพิ่มเติมได้ที่ www.tabienrod.com หรือสํานักงาน กปถ. โทร. 0 2272 5937 สายด่วน ขบ. โทร. 1584 หรือ 0 2271 8888
รัฐบาลไทย-ข่าวทำเนียบรัฐบาล-ปลอดบุหรี่ “ทุกโรงเรียน” เพื่อสุขภาพที่ดีของครูและนักเรียน
วันอังคารที่ 18 กรกฎาคม 2566
ปลอดบุหรี่ “ทุกโรงเรียน” เพื่อสุขภาพที่ดีของครูและนักเรียน
.....
กระทรวงสาธารณสุข ออกประกาศ ตาม พ.ร.บ.คุ้มครองสุขภาพของผู้ไม่สูบบุหรี่ พ.ศ.2535 กําหนดให้ โรงเรียน หรือ สถานศึกษา หรือ สถาบันการศึกษา ระดับที่ต่ํากว่าอุดมศึกษา เป็นเขตปลอดบุหรี่ทั้งหมด โดยให้ผู้อํานวยการโรงเรียน ดําเนินการดังนี้
.
1. กําหนดนโยบาย รร. ปลอดบุหรี่ ทํานโยบายเป็นลายลักษณ์อักษร ถ่ายทอดสู่การปฏิบัติ และประชาสัมพันธ์หลายช่องทาง
2. บริหารจัดการเพื่อ รร. ปลอดบุหรี่ ตั้งคณะทํางาน สํารวจข้อมูลการสูบบุหรี่ใน รร. ติดตามผลการดําเนินงาน
3. จัดสภาพแวดล้อม ได้แก่ ติดเครื่องหมายห้ามสูบบุหรี่ให้เห็นชัดเจนบริเวณทางเข้า รร. และทุกอาคาร ไม่มีอุปกรณ์ หรือสิ่งอํานวยความสะดวกในการสูบบุหรี่ เช่น ที่เขี่ยบุหรี่ จัดสภาพแวดล้อมไม่ให้เอื้อต่อการสูบบุหรี่ และเฝ้าระวังไม่ให้มีการสูบบุหรี่ใน รร.
4. สอดแทรกเรื่องบุหรี่ในการจัดการเรียนรู้
5. ให้นักเรียนมีส่วนร่วมในการขับเคลื่อน รร. ปลอดบุหรี่ เช่น ร่วมเฝ้าระวัง ป้องกัน การสูบทั้งในและนอก รร. ร่วมรณรงค์บ้านและชุมชนปลอดบุหรี่ และร่วมประชาสัมพันธ์
6. ดูแลช่วยเหลือนักเรียนไม่ให้สูบบุหรี่ โดยคัดกรอง ติดตาม นักเรียนกลุ่มเสี่ยง พร้อมช่วยเหลือ ส่งต่อ นักเรียนสู่ระบบเลิกบุหรี่ตามความเหมาะสม
7. มีกิจกรรมร่วมระหว่าง รร. กับ ชุมชน จัดกิจกรรมสร้างความตระหนักรู้ ขอความร่วมมือร้านค้าในชุมชนไม่ขายบุหรี่ให้เยาวชน ผลักดันผู้นําชุมชนให้มีนโยบายสนับสนุนชุมชนปลอดบุหรี่
.
พ.ร.บ.คุ้มครองสุขภาพของผู้ไม่สูบบุหรี่ พ.ศ.2535 มีการกําหนดโทษ ได้แก่
ม.11 เจ้าของสถานที่ที่ไม่ดําเนินการจัดสถานที่เป็นเขตปลอดบุหรี่ มีโทษปรับไม่เกิน 20,000 บาท
ม.12 ผู้ใดฝ่าฝืน สูบบุหรี่ในเขตปลอดบุหรี่ มีโทษปรับไม่เกิน 2,000 บาท
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.ไฟเขียวกฎกระทรวงอนุญาตเปิดสถานบริการในเมืองการบิน ภายในเขตส่งเสริมเมืองการบินภาคตะวันออกได้ตลอด 24 ชั่วโมง เพิ่มศักยภาพพื้นที่รองรับธุรกิจ นักท่องเที่ยว
วันอังคารที่ 18 กรกฎาคม 2566
18/07/2566
ครม.ไฟเขียวกฎกระทรวงอนุญาตเปิดสถานบริการในเมืองการบิน ภายในเขตส่งเสริมเมืองการบินภาคตะวันออกได้ตลอด 24 ชั่วโมง เพิ่มศักยภาพพื้นที่รองรับธุรกิจ นักท่องเที่ยว
ครม.ไฟเขียวกฎกระทรวงอนุญาตเปิดสถานบริการในเมืองการบิน ภายในเขตส่งเสริมเมืองการบินภาคตะวันออกได้ตลอด 24 ชั่วโมง เพิ่มศักยภาพพื้นที่รองรับธุรกิจ นักท่องเที่ยว
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 18 ก.ค. 66 ได้อนุมัติหลักการร่างกฎกระทรวงกําหนดวันเวลาเปิดปิดของสถานบริการ (ฉบับที่...) พ.ศ..... ตามที่กระทรวงมหาดไทยเสนอ ซึ่งสาระสําคัญของร่างกฎกระทรวงฯ เป็นการกําหนดวันเวลาเปิดปิดของสถานบริการทุกประเภทที่ตั้งอยู่ในเขตพื้นที่ซึ่งรัฐมนตรีว่าการกระทรวงมหาดไทยจะกําหนดโดยออกเป็นพระราชกฤษฎีกา(พ.ร.ฎ.) และตั้งอยู่ในพื้นที่เมืองการบิน ภายในเขตส่งเสริมเมืองการบินภาคตะวันออก ให้เปิดบริการได้ 24 ชั่วโมง
โดยขณะนี้ กระทรวงมหาดไทยอยู่ระหว่างดําเนินการยกร่าง พ.ร.ฎ. ออกตามมาตรา 5 แห่งพระราชบัญญัติสถานบริการ พ.ศ.2509 และที่แก้ไขเพิ่มเติม กําหนดเขตพื้นที่เพื่อการอนุญาตให้ตั้งสถาบริการในอําเภอบ้านฉาง จังหวัดระยอง โดยมีพื้นที่เมืองการบินในเขตส่งเสริมเมืองการบินภาคตะวันออกรวมอยู่ในอําเภอดังกล่าวด้วย
น.ส.ไตรศุลี กล่าวว่า ร่างกฎกระทรวงฯ ดังกล่าวจะเป็นกฎหมายที่สนับสนุนให้ในพื้นที่เมืองการบินภาคตะวันออกสามารถดําเนินกิจกรรมสันทนาการที่จําเป็นและเหมาะสม ให้พื้นที่มีศักยภาพรองรับนักธุรกิจ ผู้เดินทาง นักท่องเที่ยวและผู้ใช้บริการสนามบินอู่ตะเภา
ทั้งนี้ ครม.ได้มอบหมายให้กระทรวงมหาดไทยรับข้อคิดเห็นของหน่วยงานที่เกี่ยวข้องไปดําเนินการด้วย ได้แก่ กระทรวงการท่องเที่ยวและกีฬา เห็นว่าควรมีการประเมินความคุ้มค่าในมิติสังคมและสิ่งแวดล้อมประกอบเพิ่มเติม เช่น ความปลอดภัยด้านการขนส่ง ทางทรัพย์สิน มลพิษทางเสียงและขยะ เป็นต้น กระทรวงทรัพยากรธรรมชาติและสิ่งแวดล้อม เห็นว่าควรคํานึงถึงผลกระทบต่อสิ่งแวดล้อมและความต้องการใช้พลังงานที่เพิ่มขึ้นจากการเปิดบริการ 24 ชั่วโมงของสถานบริการบางประเภท ตลอดจนมาตรการด้านความปลอดภัยในชีวิตและทรัพย์สิน ความเสี่ยงต่อโรคระบาดของผู้ใช้บริการและชุมชนโดยรอบ
ขณะที่สํานักงานสภาพัฒนาการเศรษฐกิจและสังคมแห่งชาติ เห็นว่า หน่วยงานที่เกี่ยวข้องต้องร่วมกันกํากับการดําเนินกิจกรรมของสถานบริการในพื้นที่เมืองการบินภาคตะวันออกอย่างเคร่งครัดเหมาะสม ตามหลักสากล และมีการควบคุม ด้านกายภาพที่เป็นรูปธรรม ทั้งการใช้เทคโนโลยีตามมาตรฐานสากลของสนามบินระดับโลก
น.ส.ไตรศุลี กล่าวว่า สํานักงานคณะกรรมการเขตพัฒนาพิเศษภาคตะวันออก (สกพอ.) ได้ระบุถึงแผนการบริหารจัดการพื้นที่เพื่อให้บริการในเมืองการบินว่า สกพอ.จะร่วมกับหน่วยงานเกี่ยวข้องและภาคเอกชน ในการแบ่งการใช้พื้นที่และประเภทกิจกรรมที่จะดําเนินการที่มีลักษณะพิเศษเพื่อรองรับความต้องการเฉพาะบุคคล เฉพาะกลุ่ม เช่น โรงแรม อาคารที่พักอาศัย อาคารจัดนิทรรศการและงานแสดงสินค้า พิพิธภัณฑ์ศิลปะ ร้านอาหาร ที่มีการจําหน่ายอาหารและเครื่องดื่มซึ่งรวมถึงแอลกอฮอล์ให้บริการตลอด 24 ชั่วโมง
ทั้งนี้ ตามแผนการของ สกพอ. จะเป็นการดําเนินการภายในพื้นที่ปิดอย่างเคร่งครัด มีการกั้นรั้วสูงโดยรอบ บริเวณพื้นที่จะกําหนดประตูเข้าออกที่แน่นอน รวมทั้งมีระบบรักษาความปลอดภัยตามมาตรฐานสากลในการควบคุมและกํากับการเข้าออกของบุคคลทั่วไปและภายในพื้นที่เมืองการบิน โดยจะไม่กระทบต่อความสงบเรียบร้อยหรือก่อให้เกิดความเดือดร้อนแก่ประชาชนในพื้นที่โดยรอบ
รัฐบาลไทย-ข่าวทำเนียบรัฐบาล-ครม. รับทราบแนวทางการดำเนินมาตรภาษีสรรพสามิตเพื่อรักษาเสถียรภาพระดับราคาดีเซล  ให้ใช้มาตรการของกองทุนน้ำมัน ฯ  รักษาเสถียรภาพราคา
วันอังคารที่ 11 กรกฎาคม 2566
11/07/2566
ครม. รับทราบแนวทางการดําเนินมาตรภาษีสรรพสามิตเพื่อรักษาเสถียรภาพระดับราคาดีเซล  ให้ใช้มาตรการของกองทุนน้ํามัน ฯ  รักษาเสถียรภาพราคา
ครม. รับทราบแนวทางการดําเนินมาตรภาษีสรรพสามิตเพื่อรักษาเสถียรภาพระดับราคาดีเซล  ให้ใช้มาตรการของกองทุนน้ํามัน ฯ  รักษาเสถียรภาพราคา หลังมาตรการปรับลดอัตราภาษีน้ํามันดีเซลจะสิ้นสุด ณ 20 ก.ค. นี้
วันนี้ (11 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี แถลงมติคณะรัฐมนตรีรับทราบแนวทางการดําเนินมาตรภาษีสรรพสามิตเพื่อรักษาเสถียรภาพระดับราคาดีเซล หลังรัฐบาลได้ดําเนินมาตรการทางภาษีเพื่อช่วยบรรเทาความเดือดร้อนให้แก่ประชาชนจากสถานการณ์ราคาพลังงานที่ปรับตัวสูงขึ้นอย่างต่อเนื่องมาตั้งแต่เดือนกุมภาพันธุ์ 2565 ด้วยการออกกฎกระทรวงกําหนดพิกัดอัตราภาษีสรรพสามิตรวมทั้งสิ้น 7 ฉบับ ประเมินสูญเสียรายได้ภาษีประมาณ 156,000 ล้านบาท และโดย กฏกระทรวงกําหนดพิกัดอัตราภาษีสรรพสามิต (ฉบับที่ 34) พ.ศ. 2566 ปรับลดอัตราภาษีน้ํามันดีเซลลง 5 บาทต่อลิตร จะสิ้นสุดในวันที่ 20 กรกฎาคม 2566 นี้ ซึ่งจะส่งผลให้อัตราภาษีจะกลับสู่ภาวะปกติ นั้น
กระทรวงการคลังและกระทรวงพลังงานได้หารือและมีความเห็นร่วมกัน ว่า การใช้มาตรการทางภาษีเพื่อปรับลดอัตราภาษีสรรพสามิตน้ํามันดีเซล หลังจากมาตรการการปรับลดอัตราภาษีน้ํามันดีเซลจะสิ้นสุดในวันที่ 20 กรกฎาคม 2566 นี้ จะเป็นการดําเนินการที่ก่อให้เกิดผลผูกพันรัฐบาลในอนาคต ซึ่งคณะรัฐมนตรีที่ปฎิบัติหน้าที่ในช่วงที่มีการยุบสภาผู้แทนราษฎรไม่อาจกระทําการ อันมีผลต่อการอนุมัติงานหรือโครงการหรือมีผลต่อการสร้างความผูกพันต่อคณะรัฐมนตรีชุดต่อไปตามบทบัญญัติของรัฐธรรมนูญแห่งราชอาณาจักรไทยพุทธศักราช 2560 มาตรา 169 (1) ประกอบมติคณะรัฐมนตรีเมื่อวันที่ 21 มีนาคม 2566 เรื่องแนวทางปฏิบัติอันเนื่องมาจากการยุบสภา ประกอบกับ ปัจจุบัน สถานการณ์ราคาน้ํามันดิบในตลาดโลกมีแนวโน้มลดลงอย่างต่อเนื่อง ส่งผลให้ราคาน้ํามันดีเซล ณ โรงกลั่น ในประเทศลดลงตามไปด้วย ดังนั้น ในการรักษาเสถียรภาพราคาน้ํามันดีเซลอยู่ในวิสัยที่กระทรวงพลังงาน โดยสํานักงานกองทุนน้ํามันเชื้อเพลิงสามารถดําเนินการได้ และเมื่อคํานึงถึงข้อจํากัดด้านรายได้และข้อกฎหมายและไม่ให้เกิดผลกระทบต่อประชาชน ในช่วงที่สถานการณ์เศรษฐกิจของประเทศกําลังอยู่ในช่วงฟื้นตัว เห็นสมควรให้ใช้มาตรการของกองทุนน้ํามันที่มีฐานะการเงินดีขึ้นโดยลําดับ ทําหน้าที่ดูแลเสถียรภาพราคาน้ํามันดีเซล โดยกระทรวงการคลังและกระทรวงพลังงานจะติดตามสถานการณ์ราคาน้ํามันอย่างใกล้ชิดต่อไป
รองโฆษกประจําสํานักนายกรัฐมนตรี ยังกล่าวเพิ่มเติมว่า นายอาคม เติมพิทยาไพสิฐ รัฐมนตรีว่าการกระทรวงการคลัง ยังรายงานภาพรวมความสําเร็จของรัฐบาลในการดําเนินนโยบายการเงินการคลัง ช่วยรักษาเสถียรภาพราคาน้ํามัน และตรึงราคาน้ํามันดีเซลไม่ให้เกิน 35 บาท/ลิตร เสริมสร้างเสถียรภาพทางเสรษฐกิจมหภาค ลดผลกระทบต่อภาคธุรกิจ ไม่ให้ราคาขายปลีกน้ํามันดีเซลเพิ่มสูงขึ้นจนเป็นอุปสรรคต่อการฟื้นฟูเศรษฐกิจ ลดภาระค่าใช้จ่ายของประชาชนจากสถานการณ์ราคาน้ํามันดิบที่ผันผวนด้วย /
รัฐบาลไทย-ข่าวทำเนียบรัฐบาล-คลังรายงาน ครม.ทราบ 16 ทุนหมุนเวียนนำทุนหรือกำไรส่วนเกินส่งคลังเป็นรายได้แผ่นดินรวม 22,838.57 ล้านบาท
วันอังคารที่ 11 กรกฎาคม 2566
11/07/2566
คลังรายงาน ครม.ทราบ 16 ทุนหมุนเวียนนําทุนหรือกําไรส่วนเกินส่งคลังเป็นรายได้แผ่นดินรวม 22,838.57 ล้านบาท
คลังรายงาน ครม.ทราบ 16 ทุนหมุนเวียนนําทุนหรือกําไรส่วนเกินส่งคลังเป็นรายได้แผ่นดินรวม 22,838.57 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 11 ก.ค. 66 ได้รับทราบรายงานผลการเรียกให้ทุนหมุนเวียนนําทุนหรือกําไรส่วนเกินของทุนหมุนเวียนส่งคลังเป็นรายได้แผ่นดิน ปีบัญชี 2565 และตามมติ ครม. เมื่อวันที่ 28 ก.พ. 66 ตามที่กระทรวงการคลังเสนอ
กระทรวงการคลังแจ้งว่า มีทุนหมุนเวียนทั้งหมด 16 กองทุน นําส่งทุนหรือกําไรส่วนเกินของทุนหมุนเวียน เป็นรายได้แผ่นดินรวมเป็นจํานวนเงินทั้งสิ้น 22,838.57 ล้านบาท แยกเป็น 2 ส่วน ส่วนที่ 1 นําส่งเมื่อวันที่ 3 ต.ค. 65 จํานวน 1 กองทุน ได้แก่ กองทุนเพื่อส่งเสริมการอนุรักษ์พลังงาน 14,377.57 ล้านบาท
ส่วนที่2 นําส่งคลังภายในวันที่ 28 เม.ย. 66 ทั้งหมด 15 กองทุน จํานวนเงิน 8,460.99 ล้านบาท ประกอบด้วย 1)กองทุนเพื่อผู้ใช้แรงงาน 107.38 ล้านบาท 2)เงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทย 15.71 ล้านบาท 3)เงินทุนหมุนเวียนเพื่อผลิตรูปถ่ายทางอากาศ 4.24 ล้านบาท 4)เงินทุนหมุนเวียนอุตสาหกรรมป้องกันประเทศ 17.33 ล้านบาท 5)กองทุนเพื่อความปลอดภัยในการใช้รถใช้ถนน 32.75 ล้านบาท 6)เงินทุนหมุนเวียนเพื่อจัดทําแผ่นป้ายทะเบียนรถ 197.85 ล้านบาท 7)เงินทุนหมุนเวียนเพื่อผลิตวัคซีนจําหน่าย 595.21 ล้านบาท
8)เงินทุนหมุนเวียนการบริหารจัดการเหรียญกษาปณ์ ทรัพย์สินมีค่าของรัฐและการทําของ 2,098.74 ล้านบาท 9)กองทุนช่วยเหลือเยียวยานักท่องเที่ยวต่างชาติ 29.90 ล้านบาท 10)เงินทุนหมุนเวียนเพื่อการบริหารท่าเรือพาณิชย์สัตหีบ-กองทัพเรือ 174.15 ล้านบาท 11)กองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะ 4,683.73 ล้านบาท 12)กองทุนพัฒนาผู้ประกอบการเทคโนโลยีและนวัตกรรม 200 ล้านบาท 13)กองทุนสิ่งแวดล้อม 300 ล้านบาท 14)กองทุนคุ้มครองพันธ์พืช 1 ล้านบาท และ 15)กองทุนจัดการซากดึกดําบรรพ์ 3 ล้านบาท
รัฐบาลไทย-ข่าวทำเนียบรัฐบาล-รองปลัดดีอีเอส ต้อนรับเลขานุการเอกด้านดิจิทัล สถานเอกอัครราชทูตญี่ปุ่นประจำประเทศไทย ในโอกาสอำลาตำแหน่ง และเข้ารับตำแหน่งใหม่
วันอังคารที่ 11 กรกฎาคม 2566
รองปลัดดีอีเอส ต้อนรับเลขานุการเอกด้านดิจิทัล สถานเอกอัครราชทูตญี่ปุ่นประจําประเทศไทย ในโอกาสอําลาตําแหน่ง และเข้ารับตําแหน่งใหม่
รองปลัดดีอีเอส ต้อนรับเลขานุการเอกด้านดิจิทัล สถานเอกอัครราชทูตญี่ปุ่นประจําประเทศไทย ในโอกาสอําลาตําแหน่ง และเข้ารับตําแหน่งใหม่
นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ให้การต้อนรับ นายโฮโซโนะ เคสุเกะ (Mr.Hosono Keisuke) เลขานุการเอกด้านดิจิทัล สารสนเทศ เทคโนโลยีการสื่อสาร วิทยาศาสตร์ และนวัตกรรม สถานเอกอัครราชทูตญี่ปุ่นประจําประเทศไทย และคณะเข้าเยี่ยมคาราวะและเพื่ออําลาในโอกาสครบวาระการดํารงตําแหน่ง พร้อมแนะนํา นายเคนทาโร่ นาไก (Mr. Kentaro Nagai) ในโอกาสเข้ารับตําแหน่งแทน เพื่อสานต่อการทํางานร่วมกันระหว่างไทยและญี่ปุ่นในด้านความร่วมมือทางดิจิทัลต่อไป
_______________________
รัฐบาลไทย-ข่าวทำเนียบรัฐบาล-​นายกรัฐมนตรีกำชับหน่วยงานเกี่ยวข้องเร่งดูแลผู้บาดเจ็บและเสียชีวิตกรณีเหตสะพานข้ามแยกย่านลาดกระบังทรุดตัว แนะทุกหน่วยงานอยู่ระหว่างการก่อสร้างคุมเข้มความปลอดภัย
วันจันทร์ที่ 10 กรกฎาคม 2566
10/07/2566
​นายกรัฐมนตรีกําชับหน่วยงานเกี่ยวข้องเร่งดูแลผู้บาดเจ็บและเสียชีวิตกรณีเหตสะพานข้ามแยกย่านลาดกระบังทรุดตัว แนะทุกหน่วยงานอยู่ระหว่างการก่อสร้างคุมเข้มความปลอดภัย
​นายกรัฐมนตรีกําชับหน่วยงานเกี่ยวข้องเร่งดูแลผู้บาดเจ็บและเสียชีวิตกรณีเหตสะพานข้ามแยกย่านลาดกระบังทรุดตัว แนะทุกหน่วยงานอยู่ระหว่างการก่อสร้างคุมเข้มความปลอดภัย
วันที่ 10 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความห่วงใยผู้ประสบเหตุสะพานข้ามแยก บนถนนหลวงแพ่ง เขตลาดกระบัง เกิดการทรุดตัวและถล่มเป็นเหตุให้มีผู้เสียชีวิต และบาดเจ็บหลายราย
นายกรัฐมนตรีแสดงความเสียใจต่อครอบครัวของผู้เสียชีวิต และกําชับให้หน่วยงานที่เกี่ยวข้องกับโครงการเร่งดําเนินการให้ความช่วยเหลือเยียวยาครอบครัวผู้เสียชีวิตตามกฎหมาย และดูแลรักษา เยียวยาผู้ได้รับบาดเจ็บให้เร็วที่สุด
อย่างไรก็ตาม เนื่องจากเหตุการณ์อุบัติเหตุจากการก่อสร้างได้เกิดขึ้นหลายครั้ง ขอให้หน่วยงานเกี่ยวข้องตรวจสอบสาเหตุของอุบัติเหตุโดยละเอียดว่ามีสาเหตุจากอะไร เกิดจากสิ่งแวดล้อมของพื้นที่ก่อสร้าง หรือความประมาทระหว่างการปฏิบัติงาน หากเกิดจากความประมาทขอให้มีการดําเนินการทางกฎหมายให้ถึงที่สุด
"นายกรัฐมนตรีเห็นว่าได้เกิดเหตุลักษณะนี้แล้วหลายครั้งและทุกครั้งก็เกิดความสูญเสียต่อชีวิตและทรัพย์สินของประชาชน และคนงาน ขอให้ทุกหน่วยงานที่อยู่ระหว่างดําเนินโครงการก่อสร้างกําชับผู้รับเหมา ผู้ดําเนินโครงการใช้ความระมัดระวัง ปฏิบัติตามมาตรฐานการก่อสร้างอย่างเข้มงวดด้วย" น.ส.ไตรศุลี กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เริ่มก่อสร้างถนนสาย ง2 ผังเมืองรวมเมืองร้อยเอ็ด กว่า 7 กิโลเมตร
วันอังคารที่ 11 กรกฎาคม 2566
กรมทางหลวงชนบท เริ่มก่อสร้างถนนสาย ง2 ผังเมืองรวมเมืองร้อยเอ็ด กว่า 7 กิโลเมตร
พร้อมนําประชาชนเข้ามามีส่วนร่วม เพื่อให้การดําเนินงานเป็นประโยชน์ต่อผู้ใช้ทางให้มากที่สุด
กรมทางหลวงชนบท (ทช.) กระทรวงคมนาคม เริ่มเข้าพื้นที่ดําเนินโครงการก่อสร้างถนนสาย ง2 ผังเมืองรวมเมืองร้อยเอ็ด จังหวัดร้อยเอ็ด เพื่อเชื่อมโยงโครงข่ายคมนาคมให้สมบูรณ์ บรรเทาการจราจรติดขัดในเขตเมือง เพิ่มขีดความสามารถในการรองรับปริมาณการจราจรในอนาคตให้ประชาชนเดินทางได้อย่างสะดวกปลอดภัยมากยิ่งขึ้น คาดว่าจะดําเนินการก่อสร้างแล้วเสร็จในปี 2568
โครงการก่อสร้างถนนสาย ง2 ผังเมืองรวมเมืองร้อยเอ็ด มีจุดเริ่มต้นบริเวณ ทล.23 (สายร้อยเอ็ด - เสลภูมิ) กม. ที่ 3+810 สิ้นสุดโครงการบริเวณ ทล.23 (สายร้อยเอ็ด - มหาสารคาม) กม. ที่ 11+193 ระยะทางรวม 7.383 กิโลเมตร ก่อสร้างเป็นถนนแบบคอนกรีตเสริมเหล็กขนาด 4 ช่องจราจร ผิวจราจรกว้างช่องละ 3.5 เมตร เกาะกลางเป็นแบบกําแพงคอนกรีต แบ่งทิศทางจราจร/เกาะกลางแบบทาสีตีเส้น รวมถึงก่อสร้างระบบระบายน้ํา ติดตั้งไฟฟ้าแสงสว่าง เครื่องหมายจราจร และสิ่งอํานวยความสะดวก ใช้งบประมาณ 569.700 ล้านบาท
อย่างไรก็ตาม ก่อนการก่อสร้าง ทช. ได้จัดประชุมการมีส่วนร่วมภาคประชาชน และลงนามบันทึกความร่วมมือ 3 ฝ่าย ระหว่าง ทช. ผู้รับจ้าง และผู้แทนประชาชน เมื่อเดือนมิถุนายน 2566 ณ ห้องประชุมสํานักงานเทศบาลเมืองร้อยเอ็ด โดยได้นําเสนอความเป็นมา ลักษณะของโครงการ ขั้นตอนการดําเนินงาน และรายงานผลการดําเนินงาน พร้อมทั้งได้มีการรับฟังข้อเสนอแนะ ตอบข้อซักถาม สอบถามความคิดเห็นจากผู้นําชุมชน ประชาชน หน่วยงานราชการที่เกี่ยวข้อง เพื่อสร้างความเข้าใจให้กับประชาชน ทําให้การดําเนินโครงการสอดคล้องกับความต้องการ และเป็นประโยชน์ต่อประชาชนในพื้นที่มากที่สุด
รัฐบาลไทย-ข่าวทำเนียบรัฐบาล-Employment of 68,234 PWDs targeted in 2023
วันอังคารที่ 11 กรกฎาคม 2566
11/07/2566
Employment of 68,234 PWDs targeted in 2023
Employment of 68,234 PWDs targeted in 2023
July 10, 2023, Deputy Government Spokesperson Ratchada Thanadirek disclosed about the Government’s success in promoting and improving the quality of life of people with disabilities (PWDs) in all dimensions, especially through employment promotion. In 2022, 63,904 PWDs have been hired by 14,444 companies and organizations nationwide, whereas the Empowerment of Persons With Disabilities Fund has provided loans to support PWDs’ career so that they could make money and be able to support their families. With the Government’s continued commitment to empower PWDs, Ministry of Social Development and Human Security’s Empowerment of Persons With Disabilities Department has set the target for 68,234 PWDs to be employed in 2023.
Under Section 33 of the Empowerment of Persons with Disabilities Act, B.E. 2550, and the amended Empowerment of Persons with Disabilities Act (No. 2), B.E. 2556, which require the Minister of Labor to issue Ministerial Regulations to specify numbers of employees with disabilities that the employers, owners of the establishments and State Agencies shall employ, a Ministerial Regulation was issued, which stipulates that any employer or entrepreneur that has more than one hundred employees shall hire a person with disability who is able to work in any position with a ratio of every one hundred employees without disabilities to one employee with disability. In cases the excess number of employees is more than fifty, an obligation to recruit an additional employee with disability shall be applied.
Section 34 of the Empowerment of Persons with Disabilities Act, B.E. 2550 and the amended Empowerment of Persons with Disabilities Act (No. 2), B.E. 2556 also stipulates that employers or owners of the establishments who do not employ Persons with Disabilities at the proper proportions as prescribed in section 33 shall send money to the Empowerment of Persons With Disabilities Fund, whereas according to Section 35, in the event that any State Agency does not wish to employ Persons with Disabilities for work under section 33 or any employer or owner of the establishment does not employ Persons with Disabilities for work under section 33 and does not wish to send money to the Fund under section 34, the said State Agency, employer or owner of the establishment may grant concessions, arrange places for distributing products or services, hire subcontract employees or hire employment services by special means, provide apprenticeship or equipment or facilities and sign language interpreter or other assistance to Persons with Disabilities or caregiver of Persons with Disabilities based on the criteria, procedures and conditions as prescribed by the Committee in the Rules.
รัฐบาลไทย-ข่าวทำเนียบรัฐบาล-ไทยส่ง “โคเนื้อ” ไปเวียดนามครั้งแรก เริ่มต้น 180 ตัว สร้างจุดเชื่อมโยงความสัมพันธ์สองประเทศ
วันอังคารที่ 11 กรกฎาคม 2566
ไทยส่ง “โคเนื้อ” ไปเวียดนามครั้งแรก เริ่มต้น 180 ตัว สร้างจุดเชื่อมโยงความสัมพันธ์สองประเทศ
.....
สินค้าปศุสัตว์อย่าง “โคเนื้อไทย” ประเทศเวียดนามให้ความสนใจเป็นอย่างมาก ส่งผลให้คณะกรมสุขภาพสัตว์ (Department of Animal Health: DAH) กระทรวงการเกษตรและพัฒนาชนบทเวียดนามส่งหนังสือแจ้งความสนใจ “นําเข้าโค – กระบือ” จากประเทศไทย และได้เดินทางมาดูงานด้านโคเนื้อไทย
.
ล่าสุด กระทรวงเกษตรและสหกรณ์เผยความคืบหน้าหน่วยงานดังกล่าวได้ส่งหนังสือ “แจ้งข้อกําหนดและระเบียบการส่งออกโค – กระบือของไทย” ไปยังประเทศเวียดนาม รวมทั้งแจ้งอนุมัติให้ฟาร์มโค - กระบือ 14 ฟาร์มของไทยส่งออกโคเนื้อไปยังเวียดนาม โดยกําหนดจํานวนโคเนื้อที่ 7,000 ตัว ซึ่งมีผลตั้งแต่วันที่ 23 มิ.ย. - 28 ก.ย. 66
.
ทั้งนี้ การส่งออกโคเนื้อเริ่มต้นที่ 180 ตัวก่อน ซึ่งเป็นครั้งแรกที่มีการส่งออกโคเนื้อจากประเทศไทยไปยังประเทศเวียดนาม ถือว่าเป็นจุดเชื่อมโยงความสัมพันธ์อันดีระหว่างสองประเทศ
.
อ่านเพิ่มเติม คลิกhttps://www.thaigov.go.th/news/contents/details/70119
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​กระทรวงวัฒนธรรม เปิดกิจกรรมตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ำโขง” ณ วัดมหาธาตุ จังหวัดนครพนม
วันอังคารที่ 11 กรกฎาคม 2566
​กระทรวงวัฒนธรรม เปิดกิจกรรมตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ําโขง” ณ วัดมหาธาตุ จังหวัดนครพนม
​กระทรวงวัฒนธรรม เปิดกิจกรรมตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ําโขง” ณ วัดมหาธาตุ จังหวัดนครพนม
กระทรวงวัฒนธรรม เปิดกิจกรรมตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ําโขง” ณ วัดมหาธาตุ จังหวัดนครพนม
เมื่อวันที่ 8 กรกฎาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดกิจกรรมตามรอยเส้นทางธรรมแห่งศรัทธา “เส้นทางความเชื่อความศรัทธาแห่งลุ่มแม่น้ําโขง” เพื่อส่งเสริมการท่องเที่ยวในเชิงศาสนา พัฒนาวัด ศาสนสถาน และชุมชน ให้เป็นแหล่งเรียนรู้ด้านศาสนา ศิลปวัฒนธรรม และวิถีชีวิต พร้อมรับเป็นแหล่งท่องเที่ยวที่มีศักยภาพ โดยมี นางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา นายวันชัย จันทร์พร ผู้ว่าราชการจังหวัดนครพนม นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย พร้อมด้วย ผู้บริหาร หน่วยงานทั้งภาครัฐและภาคเอกชนที่เกี่ยวข้อง วัฒนธรรมจังหวัดภาคตะวันออกเฉียงเหนือ พุทธศาสนิกชน และสื่อมวลชน เข้าร่วม ณ วัดมหาธาตุ อําเภอเมืองนครพนม จังหวัดนครพนม
ในโอกาสนี้ รัฐมนตรีว่าการกระทรวงวัฒนธรรม ได้ชมการแสดงชุด "มณีนาคราช" จาก โรงเรียนเชียงยืนวิทยาคม นิทรรศการแสดงผลงานการสาธิตการจัดแสดงผลิตภัณฑ์ชุมชนของศูนย์ศึกษาพระพุทธศาสนาวันอาทิตย์ จังหวัดนครพนม นิทรรศการ "เส้นทางความเชื่อความศรัทธาแห่งลุ่มแม่น้ําโขง" 5 จังหวัด การแสดงศิลปวัฒนธรรมของชนเผ่าไทยโส้ ชุด "โส้ทั่งบั้ง" อีกทั้งได้นั่งขบวนรถรางนําเที่ยวไปยัง ลานพญาศรีสัตตนาคราช ชมรําบูชาศรีสัตตนาคราชจากคณะนางรํากว่า 300 ชีวิต
ทั้งนี้ กระทรวงวัฒนธรรม โดยกรมการศาสนา ได้ดําเนินการจัดงาน “เส้นทางความเชื่อความศรัทธาแห่งลุ่มแม่น้ําโขง” โดยบูรณาการงานร่วมกับหน่วยงานภาครัฐ ทั้งส่วนกลาง ภูมิภาค ท้องถิ่น รวมทั้งภาคเอกชนและภาคประชาสังคมในการขับเคลื่อนการดําเนินงานอย่างเข้มแข็ง นําอัตลักษณ์ วิถีชีวิตท้องถิ่นของคนลุ่มแม่น้ําโขงที่มีคติความเชื่อเรื่อง “พญานาค” มาเป็น Soft Power ดึงดูดนักท่องเที่ยวทั้งจากชาวไทยและชาวต่างชาติ เชื่อมต่อเส้นทางท่องเที่ยวในมิติศาสนาและวัฒนธรรม 5 จังหวัดภาคอีสาน ประกอบด้วย จังหวัดนครพนม มุกดาหาร บึงกาฬ หนองคาย และอุดรธานี
สําหรับเส้นทางความเชื่อความศรัทธาแห่งลุ่มแม่น้ําโขงของทั้ง 5 จังหวัดนั้น นักท่องเที่ยวสามารถเดินทางสัมผัสวิถีชีวิตของผู้คนริมแม่น้ําโขงที่สะท้อนผ่านความเชื่อความศรัทธาและภูมิปัญญาท้องถิ่นได้ โดยเส้นทางดังกล่าวประกอบด้วย 1. จังหวัดนครพนม ได้แก่ วัดมหาธาตุ ลานพญาศรีสัตตนาคราช วัดพระธาตุพนม 2.จังหวัดมุกดาหาร ได้แก่ ลานพญาศรีภุชงค์มุกดานาคราช พญาอนันตนาคราช วัดรอยพระพุทธบาทภูมโนรมย์
3.จังหวัดบึงกาฬ ได้แก่ ถ้ํานาคา เจ้าปู่อือลือนาคราช 4.จังหวัดหนองคาย ได้แก่ พระธาตุหล้าหนอง วัดโพธิ์ชัย พระธาตุบังพวน และ 5.จังหวัดอุดรธานี ได้แก่ วังนาคินทร์ คําชะโนด
นอกจากนี้ เมื่อวันที่ 1 พฤศจิกายน 2565 คณะรัฐมนตรีเห็นชอบให้นาคเป็นเอกลักษณ์ประจําชาติประเภทสัตว์ในตํานาน ซึ่งเป็นการประกาศในเชิงสัญลักษณ์ เพื่อสร้างให้เกิดการเรียนรู้ประวัติศาสตร์ เอกลักษณ์และวัฒนธรรมของชาติ อีกทั้งยังเป็น Soft Power ในการนําทุนวัฒนธรรมมาขับเคลื่อนเศรษฐกิจสร้างสรรค์ เพิ่มมูลค่าทางเศรษฐกิจและนํารายได้เข้าประเทศ กระทรวงวัฒนธรรม
รัฐบาลไทย-ข่าวทำเนียบรัฐบาล-อธิบดีกรมการจัดหางานเผย ปี 66 ดำเนินคดี นายหน้าเถื่อนแล้ว 142 ราย มูลค่าความเสียหายกว่า 30 ล้านบาท
วันอังคารที่ 11 กรกฎาคม 2566
11/07/2566
อธิบดีกรมการจัดหางานเผย ปี 66 ดําเนินคดี นายหน้าเถื่อนแล้ว 142 ราย มูลค่าความเสียหายกว่า 30 ล้านบาท
กรมการจัดหางาน แจงผลการดําเนินคดี สาย-นายหน้าเถื่อน ย้ําเจ้าหน้าที่กรมการจัดหางานทํางานเข้มงวด เพิ่มความระวังขึ้นเท่าตัว
นายไพโรจน์ โชติกเสถียร อธิบดีกรมการจัดหางาน เปิดเผยว่า หลังจากสถานการณ์การแพร่ระบาดของโควิด-19 คลี่คลายลง ประเทศต่าง ๆ ทั่วโลกต่างทยอยผ่อนคลายมาตรการเดินทางเข้า-ออกประเทศ และเร่งฟื้นฟูเศรษฐกิจ ทําให้มีความต้องการแรงงานไปขับเคลื่อนการดําเนินการต่าง ๆ ประกอบกับปีที่ผ่านมากระทรวงแรงงานเจรจาขยายตลาดแรงงานในต่างประเทศต่างๆ อาทิ ซาอุดิอาระเบีย เกาหลีใต้ และออสเตรเลีย เพื่อสร้างโอกาสการมีงานทําให้คนไทย ทําให้มีผู้สนใจต้องการเดินทางไปทํางานต่างประเทศจํานวนมาก ซึ่งส่งผลต่อจํานวนการหลอกลวงคนหางานไปทํางานในต่างประเทศที่มีแนวโน้มเพิ่มมากขึ้น รวมทั้งรูปแบบการหลอกลวงคนไทยของสาย/นายหน้าจัดหางานเถื่อนในปัจจุบันนิยมใช้วิธีการหลอกลวงคนหางานผ่านระบบสื่อสังคมออนไลน์ได้แก่ แพลตฟอร์ม เฟซบุ๊ก ติ๊กต๊อก-(TikTok)-ทวิตเตอร์-(Twitter)-และแอปพลิเคชั่นไลน์ ด้วยการโพสต์โฆษณาชักชวนและรับสมัครคนหางานไปทํางานต่างประเทศผ่านระบบออนไลน์ เพราะสามารถหลอกลวงคนหางานพร้อมกันได้ครั้งละมาก ๆ ไม่จํากัดพื้นที่หรือระยะทาง และไม่จําเป็นต้องพบหน้า
นายไพโรจน์ กล่าวต่อไปว่า ตลอดปีที่ผ่านมากระทรวงแรงงาน โดยกรมการจัดหางาน ต้องทํางานอย่างเข้มงวดและเพิ่มความระมัดระวังขึ้นจากเดิมเท่าตัวเพื่อป้องกันมิให้คนไทยตกเป็นเหยื่อโดยการประชาสัมพันธ์สร้างการรับรู้วิธีเดินทางไปทํางานต่างประเทศถูกต้องตามกฎหมาย 5 วิธี และเตือนภัยคนหางานให้เท่าทันเล่ห์เหลี่ยมกลโกงของมิจฉาชีพ ผ่านสื่อต่างๆ รวมทั้งปราบปรามผู้กระทําความผิด ตามพระราชบัญญัติจัดหางานและคุ้มครองคนหางาน พ.ศ. 2528 และที่แก้ไขเพิ่มเติม โดยปีงบประมาณ พ.ศ. 2566 (ช่วงเดือนตุลาคม 65 - กรกฎาคม 66) กรมการจัดหางานดําเนินคดี ตามมาตรา 66 ผู้ที่กระทําการโฆษณาชักชวนคนหางานไปทํางานต่างประเทศผ่านทางสื่อสังคมออนไลน์ ข้อหา “โฆษณาการจัดหางานไม่เป็นไปตามระเบียบที่รัฐมนตรีกําหนด” จํานวน 30 คดี ตรวจพบการกระทําความผิดของสาย/นายหน้า ทั้งสิ้น 142 ราย มีผู้เสียหายถึง 471 ราย มูลค่าความเสียหายถึง 32,750,330 บาท ซึ่งถือเป็นตัวเลขที่สูงขึ้นกว่าเท่าตัวเมื่อเทียบกับปีงบประมาณ พ.ศ. 2565 ที่พบการกระทําความผิดของสาย/นายหน้า ทั้งสิ้น 152 ราย ผู้เสียหาย 217 ราย มูลค่าความเสียหาย 16,694,256 บาท โดยประเทศที่คนหางานถูกหลอกไปทํางานมากที่สุด คือ สาธารณรัฐเกาหลี ออสเตรเลีย ญี่ปุ่น แคนาดา และสวีเดนตามลําดับ และจังหวัดที่คนหางานถูกหลอกลวงไปทํางานมากที่สุด คือ ขอนแก่น อุดรธานี นครพนม ชัยภูมิ และปทุมธานีตามลําดับ
“กรมการจัดหางานขอย้ําเตือนว่า ผู้ที่อ้างว่าจัดหางานให้คนหางานเพื่อไปทํางานในต่างประเทศ แต่ไม่ได้รับใบอนุญาตจากกรมการจัดหางาน จะได้รับโทษ จําคุกตั้งแต่ 3 - 10 ปี หรือปรับ ตั้งแต่ 60,000 - 200,000 บาทหรือทั้งจําทั้งปรับ ผู้โฆษณาชักชวนคนหางานไปทํางานต่างประเทศโดยใช้สื่ออินเตอร์เน็ตและสังคมออนไลน์ จะได้รับโทษจําคุกไม่เกิน 3 ปี ปรับไม่เกิน 60,000 บาท หรือทั้งจําทั้งปรับ และผู้ที่หลอกลวงว่าสามารถ หางาน หรือสามารถส่งไปฝึกงานในต่างประเทศได้และทําให้สูญเสียเงิน หรือทรัพย์สิน จะได้รับโทษจําคุกตั้งแต่ 3 - 10 ปี หรือปรับตั้งแต่ 60,000 - 200,000 บาท หรือทั้งจําทั้งปรับ” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-นายกรัฐมนตรีร่วมประชาสัมพันธ์การจำหน่ายดอกบานชื่น เนื่องในวันเมตตาปัญญาอ่อน 14 ก.ค. เพื่อหาทุนสนับสนุนขยายการช่วยเหลือผู้พิการทางสติปัญญา
วันอังคารที่ 11 กรกฎาคม 2566
11/07/2566
นายกรัฐมนตรีร่วมประชาสัมพันธ์การจําหน่ายดอกบานชื่น เนื่องในวันเมตตาปัญญาอ่อน 14 ก.ค. เพื่อหาทุนสนับสนุนขยายการช่วยเหลือผู้พิการทางสติปัญญา
นายกรัฐมนตรีร่วมประชาสัมพันธ์การจําหน่ายดอกบานชื่น เนื่องในวันเมตตาปัญญาอ่อน 14 ก.ค. เพื่อหาทุนสนับสนุนขยายการช่วยเหลือผู้พิการทางสติปัญญา
นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า วันนี้ (11 กรกฎาคม 2566) เวลา 09.00 น. ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี นางสายสม วงศาสุลักษณ์ ประธานกรรมการบริหารมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ และคณะ เข้าพบ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เพื่อประชาสัมพันธ์และจําหน่ายดอกบานชื่น ในโอกาสวันที่ 14 กรกฎาคม ของทุกปี เป็นวันเมตตาปัญญาอ่อน เพื่อหาทุนสนับสนุนขยายการช่วยเหลือผู้พิการทางสติปัญญา
โอกาสนี้ นายกรัฐมนตรีรับมอบดอกบานชื่นจากประธานมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ สัญลักษณ์เนื่องใน “วันเมตตาปัญญาอ่อน” โดยตัวแทนนักเรียนผู้พิการทางสติปัญญา ร่วมจําหน่ายดอกบานชื่น ซึ่งคณะรัฐมนตรีได้ร่วมสนับสนุนสมทบทุนการจําหน่ายดอกบานชื่นของมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ ด้วย
“สําหรับมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ เป็นองค์กรสาธารณกุศล ก่อตั้งเมื่อปี 2505 ณ ปัจจุบันมี 11 แห่งทั่วประเทศ โดยมีวัตถุประสงค์เพื่อส่งเสริมฟื้นฟูสมรรถภาพด้านต่าง ๆ ของผู้พิการทางสติปัญญา ให้สามารถดํารงชีวิตประจําวันได้ ไม่เป็นภาระแก่ครอบครัวและสังคม ตลอดจนเผยแพร่วิธีการป้องกันการเกิดภาวะปัญญาอ่อน ทั้งนี้ มูลนิธิช่วยคนปัญญาอ่อนแห่งประเทศไทยฯ ได้จัดทําดอกบานชื่น เพื่อเป็นสัญลักษณ์ “วันเมตตาปัญญาอ่อน” ซึ่งเป็นวันคล้ายวันก่อตั้งมูลนิธิฯ และครบรอบ 61 ปี ในวันที่ 14 กรกฎาคม 2566 เพื่อจําหน่ายหาทุนสนับสนุนขยายการช่วยเหลือผู้พิการทางสติปัญญา โดยจะดําเนินการจําหน่ายระหว่างเดือนพฤษภาคม - กรกฎาคม 2566” นางสาวไตรศุลี กล่าว
รัฐบาลไทย-ข่าวทำเนียบรัฐบาล-ชู 9 มาตรการป้องกัน-ปราบปราม “การแข่งรถในทาง” ลดปัญหาเด็กแว้นและความผิดอื่นที่เกี่ยวข้อง
วันอังคารที่ 11 กรกฎาคม 2566
ชู 9 มาตรการป้องกัน-ปราบปราม “การแข่งรถในทาง” ลดปัญหาเด็กแว้นและความผิดอื่นที่เกี่ยวข้อง
.....
สํานักงานตํารวจแห่งชาติ เร่งแก้ไขปัญหาการแข่งรถในทางของเด็กและเยาวชน (เด็กแว้น) ซึ่งเป็นปัญหาที่สร้างอุบัติเหตุบนท้องถนน ดําเนินการผ่าน “ศูนย์ป้องกันและปราบปรามการแข่งรถในทาง และความผิดอื่นที่เกี่ยวข้อง”
.
การแก้ไขปัญหาที่ผ่านมา ได้ใช้นโยบายบังคับใช้กฎหมายใน 4 มาตรการหลัก :
.
• มาตรการก่อนเกิดเหตุ
• มาตรการขณะเกิดเหตุ
• มาตรการสอบสวนขยายผล
• มาตรการเฝ้าระวังและปรับเปลี่ยนพฤติกรรม
.
ปัจจุบัน ได้กําหนดแนวทางมาตรการปฏิบัติในช่วงปี พ.ศ.2566 สรุปได้ดังนี้
.
1. ระดมกวาดล้างจับกุมและเพิ่มความเข้มในมาตรการป้องกันปราบปราม “การแข่งรถในทาง” รวมทั้งการรวมกลุ่มหรือมั่วสุมในลักษณะหรือโดยพฤติการณ์ที่น่าจะเป็นการนําไปสู่การแข่งรถในทาง และบังคับใช้นโยบายบังคับใช้กฎหมายใน 4 มาตรการหลัก
2. เร่งรัดกวดขันตรวจสอบการกระทําความผิดทุกช่องทาง เช่น คลิปการแข่งรถ, ร้านค้าออนไลน์ จุดนัดหมาย ร้านจําหน่ายอะไหล่ ร้านซ่อมดัดแปลงสภาพรถ ร้านแต่งซิ่ง ฯลฯ เป็นต้น
3. กรณีมีการชักชวนรวมกลุ่มมั่วสุมแข่งรถในทาง หรือออกทริปท่องเที่ยวในช่วงเทศกาล วันหยุดราชการและวันหยุดต่อเนื่อง ในห้วงเดือน ก.ค. - ส.ค.66 ให้ดําเนินการตามมาตรการที่ ตร. กําหนด เพื่อไม่ให้เกิดความเดือดร้อนรําคาญแก่ผู้ใช้รถใช้ถนน และประชาชนที่พักอยู่ริมทางและลดการสูญเสียจากอุบัติเหตุ
4. ในช่วงเปิดภาคเรียน ให้ดําเนินโครงการ “เปิดโรงเรียน เปิดโรงรถ” พร้อมหนุนเครือข่ายเยาวชนก่อการดีอย่างต่อเนื่อง เพื่อให้ความรู้ ป้องปรามและปรับเปลี่ยนเยาวชนที่มีพฤติกรรมเสี่ยง ให้กลับตัวเป็นคนดี
5. ให้ความสําคัญการรับแจ้งเหตุและร้องเรียนในทุกช่องทาง เร่งรัดตรวจสอบและดําเนินการ เน้นการสืบสวนหลังเกิดเหตุให้ได้ตัวผู้ก่อเหตุมาดําเนินคดีทุกราย
6. สถิติการรับแจ้งเหตุฯ ของบางหน่วย มีแนวโน้มสูงขึ้น ให้หน่วยทุกระดับนําข้อมูลการรับแจ้งเหตุและพื้นที่เสี่ยงต่าง ๆ ของศูนย์รับแจ้งเหตุฉุกเฉิน 191, 1599 และข้อมูลในระบบ CRIMES มาวิเคราะห์ เพื่อวางแผนและกําหนดมาตรการในการป้องกันปราบปรามเหตุเพื่อป้องกันเหตุและลดอุบัติเหตุ
7. ผู้บังคับบัญชาดําเนินการ “สุ่มตรวจและทดสอบการปฏิบัติ” กรณีเมื่อได้รับแจ้งเหตุแข่งรถในทาง ผ่านศูนย์รับแจ้งเหตุฉุกเฉิน 191 และช่องทางอื่น ๆ เพื่อทดสอบการดําเนินการทั้งระบบ
8. แสวงหาความร่วมมือ ข้อมูลและเบาะแสจากเครือข่ายภาคประชาชนในพื้นที่และช่องทางอื่น ๆ ทุกช่องทาง กรณี “ผู้ให้ข้อมูลหรือเบาะแส” ที่สามารถนําไปสู่การจับกุมความผิดแข่งรถในทาง จะได้รับค่าตอบแทน รายละ 3,000 บาท โดยสามารถแจ้งข้อมูลหรือเบาะแสได้ ผ่านช่องทางต่าง ๆ เช่น ศูนย์รับแจ้งเหตุฉุกเฉิน 191, สายด่วน 1599 เป็นต้น
9. กรณีมีการจัดการแข่งขันรถ ลักษณะเป็น “เทศกาลประจําในพื้นที่” ที่ส่งผลต่อการกระตุ้นเศรษฐกิจหรือสืบทอดวัฒนธรรมประเพณี ให้ประสานหน่วยงานที่เกี่ยวข้องในพื้นที่ เพื่อกําหนดมาตรการรักษาความปลอดภัย พร้อมอํานวยความสะดวกการจราจร
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​กระทรวงเกษตรและสหกรณ์ ร่วมงานเผยแพร่ผลการศึกษาและเกณฑ์การประเมิน BCG สำหรับ MSME
วันอังคารที่ 11 กรกฎาคม 2566
​กระทรวงเกษตรและสหกรณ์ ร่วมงานเผยแพร่ผลการศึกษาและเกณฑ์การประเมิน BCG สําหรับ MSME
ภายใต้โครงการขับเคลื่อนระบบการส่งเสริมธุรกิจ MSME ด้วย BCG (BIO-CIRCULAR-GREEN-ECONOMY)
นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เข้าร่วมงานเผยแพร่ผลการศึกษาและเกณฑ์การประเมิน BCG สําหรับ MSME ภายใต้โครงการขับเคลื่อนระบบการส่งเสริมธุรกิจ MSME ด้วย BCG (BIO-CIRCULAR-GREEN-ECONOMY) ประจําปี 2566 โดยมีส่วนราชการ รัฐวิสาหกิจในสังกัด องค์การมหาชนในกํากับของกระทรวงเกษตรและสหกรณ์ เข้าร่วม ณ ห้อง Mayfair Ballroom A ชั้น 11 โรงแรมเดอะ เบอร์เคลีย์ ประตูน้ํา กรุงเทพมหานคร ซึ่งจัดโดย สํานักงานส่งเสริมวิสาหกิจขนาดกลางและขนาดย่อม (สสว.) ร่วมกับสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) โดยมี รศ.ดร.วีระพงษ์ มาลัย ผู้อํานวยการสํานักงานส่งเสริมวิสาหกิจขนาดกลางและขนาดย่อม (สสว.) และ ดร.กิติพงค์ พร้อมวงค์ ผู้อํานวยการสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) เป็นผู้เปิดงาน